Eagraíonn IMRAM imeachtaí litríochta ar fud na hÉireann. Tá beirt fostaithe go lán aimseartha agus duine amháin fostaithe go páirtaimseartha againn. I 2024, d'eagraigh muid 49 imeacht i leabharlanna, in amharclanna, in ionaid ealaíon agus in ionaid eile thart timpeall na tíre, agus ghlac 2,021 duine fásta, 911 páiste agus 224 déagóir páirt iontu.

Tá sé mar aidhm ag IMRAM ár lorg carbóin agus an lorg digiteach a chruthaítear tríd obair agus imeachtaí IMRAM a laghdú.

Níl aon oifig ag IMRAM, oibríonn an fhoireann sa mbaile, agus mar gheall ar sin, agus mar gheall go dtarlaíonn imeachtaí IMRAM in ionaid atá faoi cheannas ag eagraíochtaí eile, tá an méid is féidir linn a bhaint amach maidir lenár lorg carbóin sách teoranta.

Mar sin féin, is féidir linn ár lorg digiteach a laghdú, agus an méid taistil a dhéanann foireann agus bord IMRAM, na healaíontóirí agus na rannpháirtithe in imeachtaí IMRAM a laghdú.

Déanfaidh bord IMRAM athbhreithniú ar ár bpolasaí aeráide gach ré bhliain, agus déanfar athbhreithniú ar ár bplean aeráide gach bliain.

**PLEAN AERÁIDE IMRAM 2025**

1. **Ár lorg digiteach:**
2. Déanfar scrúdú ar an méid fuinnimh a úsáidtear ar ár suíomh idirlíon, agus laghdófar líon agus méid na n-íomhánna atá ann.
3. Iarrfar ar fhoireann agus ar bhaill Bhord IMRAM sean rphoist a scrios, go mór mór iad siúd a bhfuil comhaid mhóra ceangailte leo; nascanna do chomhaid sa néal a úsáid nuair is féidir, seachas doiciméid a cheangal; agus dramhphost a scrios go rialta.
4. Iarrfar ar fhoireann agus ar bhaill Bhord IMRAM comhaid agus aipeanna a ghlanadh ar bhonn rialta, agus méid doiciméad, íomhánna, fiseán agus acmhainní eile ilmheán a laghdú.
5. Maidir le cruinnithe arlíne, iarrfar ar fhoireann agus ar bhaill Bhord IMRAM an ceamara a chas dó le linn cruinnithe nuair is féidir.
6. **Taisteal:**
7. Coinneofar taifead ar thaisteal na foirne agus iad ag freastal ar imeachtaí agus ar chruinnithe ar son IMRAM. Coinneoidh gach ball foirne a taifead féin ar an bhfoirm ‘Éileamh ar Chostais Taistil’.
8. Laghdófar an méid taistil a dhéanfar, nuair is féidir.
9. Roghnófar córas taistil poiblí, nuair is féidir.
10. Iarrfar ar na healaíontóirí agus ar an bpobal a ghlacann páirt in imeachtaí IMRAM córas taistil poiblí a úsáid, nuair is féidir.
11. **Na hionaid a bhaineann IMRAM úsáid astu:**

Pléfear polasaí aeráide leis na hionaid is mó a bhainean IMRAM úsáid astu – i 2025 pléfear seo le foireann Smock Alley.